شەعبان برواری قایمقام قەزاگە ئەرا ئاژانس شەفەق نیوز وت: ئیدارەی قەزاگە ٨ دەسەی جیاجیا دروس کرد تا سەرپەرشتی ئاهەنگە بکەن، ک ئیوارەی سوو دووشەممە دەسوەپی کەێد، و دیاری کرد ک زیاتر لە ٢٠٠٠ کەس خوەیبەخش ئەوەسا مەشەخڵەیل نەورووز لەبان کویە و تەپەیل بان شارەگە بەرزەو کەن.
برواری مەزەنە کرد زیاتر لە هەزاران کەس لە جویراجویر ناوچەیل عراق وەگەرد شمارەی گەورەیگ لە دەیشت وڵاتەگە ئەرا ئاهەنگ نەورروز سەردان شارەگە کەن، و برواری داوا لە هاوڵاتیەیل کرد مەوقەی ئاهەنگکردن تەقە نەکەن، و دووپات کرد ک ئەوەگ ئی یاسا بشکنێد دەزگا ئەمنیەیل وەگورەی یاسا وەگەردی رەفتار کەن.
